Viryklė

Viryklė – virtuvės įranga, skirta maisto gaminimui, sušildymui.

Dujinė viryklė

Dujinė viryklė naudoja gamtines dujas.
Virtuvės patalpa turi turėti gerą vėdinimo sistemą. Viryklė neturi stovėti tiesiojoje langas-durys. Virš jos turi būti palikta vieta garams nukreipti arba sumontuotas garų rinktuvas. Atstumas tarp degiklių plokštės ir garų rinktuvo turi būti ne mažesnis kaip 65 cm. Tarp šoninių viryklės ir spintelių sienelių reikia palikti 30 mm atstumą.

Orkaitė

Viryklės orkaitė turi vienkryptį čiaupą su termostatu ir apšvietimo lemtutę. Orkaitės degiklis yra su saugikliu, kuris užkerta kelią nekontroliuojamam dujų nutekėjimui. Orkaitės sienelėse skirtingame aukštyje yra išspaustos kreipiamosios kepimo skardai ar grotelėms įdėti. Degiklis yra po jos dugnu. Apšvietimo lemputė sumontuota viršutinėje sienelėje. Dujų tiekimas į degiklį reguliuojamas sukamąja rankenėle su termostatu. Temperatūra palaikoma tokia, kokia nustatoma rankenėlės pagalba. Orkaitėje patiekalai yra šildomi iš apačios. Prieš įjungiant orkaitę, reiktų atidaryti jos dureles ir 3-4 minutes išvėdinti vidų. Orkaitės įkaitinimo temperatūra, kepinių ir kepimo temperatūra parenkama priklausomai nuo kepamo patiekalo. Temperatūros yra sužymėtos ant čiaupo rankenėlės žiedo skaičiais nuo 1 iki 8, nurodančiais atitinkamą temperatūrą. Rankenėlę galima sukti į abi puses, bet tik nurodytu reguliavimo diapazonu. Temperatūrą galima reguliuoti esant uždarytoms orkaitės durelėms, ji nusistovi apytisliai po 20 minučių ir tokia išlieka visą kepimo laiką. Kairėje jungiklių skydelio pusėje yra orkaitės apšvietimo mygtukas, kurį paspaudus, apšviečiamas orkaitės vidus, ir tai leidžia kepimo metu matyti kepinius viduje.

Saugumo reiklavimai

Jei nuteka dujos, reikia nedelsiant užsukti pagrindinio dujų čiaupo arba dujų baliono ventilį, gerai išvėdinti patalpą, pranešti avarinei dujų tarnybai.
Tuo metu draudžiama uždegti degtuką, rūkyti, įjungti ar išjungti elektros imtuvus (radiją, skambutį, apšvietimo jungiklius) bei mechaninius prietaisus, kurie gali sukelti kibirkštį.
Jei užsidega iš nesandaraus dujų baliono nutekančios dujos, reikia užmesti ant baliono drėgną antklodę jam atšaldyti, užsukti baliono ventilį.

Priežiūra

Kad būtų išlaikyta nepriekaištinga viryklės techninė būklė, reikia ją reguliariai valyti. Prieš valymą, viryklę reikia atjungti nuo elektros tinklo. Prieš atidarant dangtį, reikia gerai nuvalyti jo paviršių, kad nešvarumai nepatektų į viryklės vidų.
Valymui negalima naudoti paviršių braižančių valymo priemonių bei aštrių daiktų. Prisvilusias ir sukietėjusias maisto liekanas prieš tai reikia sumirkyti drėgnu skudurėliu. Nerūdijančios skardos dalys valomos specialiomis priemonėmis. Emaliuoti, lakuoti bei stiklo paviršiai valomi šiltu vandeniu ir valymo priemonėmis, po to nusausinami minkštu skudurėliu.
Kad išvalyti apatinę degiklių plokštę, turi būti nuimtas viryklės dangtis. Reikia stengtis nepažeisti uždegiklių. Valant užsiteršusius degiklius, prieš tai nuimami dangteliai ir gaubtai, tuomet išvalomi šiltu vandeniu ir plovikliu, nusausinami ir vėl taisyklingai įstatomos išimtos dalys. Reikia prižiūrėti, kad plyšys tarp degiklio ir dangtelio visuomet būtų švarūs, nes nešvarumai trukdo degti dujoms. Valant reikia stengtis, kad vanduo neprasiskverbų po apatine degiklių plokšte.
Orkaitei išvalyti galima naudoti specialias orkaičių valymo priemones, atsižvelgiant į šių priemonių gamintojų reikalavimus. Kad būtų lengviau išvalyti, galima išimti orkaitės dureles. Durelių stiklas valomas iš abiejų pusių. Ji taip pat gali būti išimamas.